Gravitas (άλμπουμ, Asia)

Το Gravitas αποτελεί το δέκατο τρίτο στούντιο άλμπουμ του βρετανικού ροκ συγκροτήματος Asia, που κυκλοφόρησε το 2014. Είναι το τελευταίο στούντιο άλμπουμ του συγκροτήματος με τον τραγουδιστή/μπασίστα Τζον Γουέτον πριν από τον θάνατό του το 2017 και το μόνο το οποίο περιέχει τον Σαμ Κόλσον ως κιθαρίστα.

Το Gravitas κυκλοφόρησε σε μορφή CD, deluxe έκδοση CD/DVD-Video (το οποίο περιελάμβανε επιπλέον κομμάτια, το μουσικό βίντεο του "Valkyrie", την διαδικασία δημιουργίας του άλμπουμ και τρία κομμάτια που ηχογραφήθηκαν ζωντανά με πλήρη συμφωνική ορχήστρα στο Πλόβντιβ της Βουλγαρίας) και LP. Το μουσικό βίντεο για το "Valkyrie" γυρίστηκε τον Ιανουάριο του 2014 στο Λος Άντζελες. 

 Παραγωγή 
Οι Asia άρχισαν να δουλεύουν πάνω στο νέο άλμπουμ στα τέλη Ιουνίου 2013. Επειδή αυτή τη φορά αποφάσισαν να μην προσκαλέσουν εξωτερικό παραγωγό, η παραγωγή έγινε από τον Γουέτον και τον κιμπορντίστα Τζεφ Ντάουνς. Τα όργανα ηχογραφήθηκαν στα Στούντιο Liscombe Park του Στιβ Ρίσπιν, που βρίσκεται στην εξοχή του Μπάκινγκχαμσαϊρ, δυτικά της πόλης Λέιτον Μπαζάρντ του Μπέντφορντσαϊρ, όπου το συγκρότημα είχε δουλέψει σε όλες τις προηγούμενες ηχογραφήσεις του από την επανένωση του 2006. Τα φωνητικά έγιναν στα Στούντιο Aubitt στο Σαουθάμπτον του Χάμπσαϊρ, από τον Ρομπ Όμπρεϊ. Η μίξη και το mastering του άλμπουμ έγιναν από τον Τζον Μίτσελ στα Στούντιο Outhouse στο Ρέντινγκ στο Μπέρκσαϊρ, από τον Οκτώβριο έως τον Δεκέμβριο του 2013. Το "I Would Die for You" γράφτηκε από τους Γουέτον και Ντάουνς το 1986, σε αντίθεση με τα υπόλοιπα τραγούδια, τα οποία γράφτηκαν το 2013.

Το Gravitas αρχικά ανακοινώθηκε πως θα είχε το όνομα Valkyrie,  αλλά ο τίτλος αργότερα άλλαξε. Το εξώφυλλο σχεδιάστηκε από τον Ρότζερ Ντιν, ο οποίος συνεργαζόταν με τους Asia από το πρώτο τους άλμπουμ, που κυκλοφόρησε το 1982.

 Υποδοχή 
Ο Ματ Κόλερ απένειμε στο άλμπουμ βαθμολογία τρία στα πέντε αστέρια στο AllMusic. Σημείωσε πως «οι Asia ανέκαθεν κινούνταν μεταξύ της φιλικής προς το ραδιόφωνο ποπ πλευράς τους και της πιο κλασικά επηρεασμένης progressive πλευράς» και το Gravitas «κλίνουν περισσότερο προς τη δεύτερη, αναδεικνύοντας τη μακροχρόνια συνεργασία των Ντάουνς και Γουέτον ως στοχαστικών τραγουδοποιών και τεχνικά ικανών ενορχηστρωτών». Τα "Valkyrie", "Nyctophobia" και "I Would Die for You" διαλέχθηκαν ως οι τρεις «Επιλογές Κομματιού». 

Το Gravitas σημείωσε μικρότερη επιτυχία σε πωλήσεις από τον προηγούμενο άλμπουμ του συγκροτήματος, αλλά κατάφερε να φτάσει στα UK Albums Charts και στο US Billboard 200.

 Λίστα κομματιών 

 Προσωπικό 

 Asia 

 Τζον Γουέτον – κύρια φωνητικά, ακουστικές και μπάσο κιθάρες, παραγωγός
 Τζεφ Ντάουνς – πλήκτρα, παραγωγός
 Σαμ Κόλσον – κιθάρες
 Καρλ Πάλμερ – ντραμς

 Επιπλέον μουσικοί 

 Κατίνκα Κλέιν – βιολοντσέλο (στο "Valkyrie")

 Τεχνικό προσωπικό 

 Στιβ Ρίσπιν – μηχανικός
 Ρομπ Όμπρεϊ – μηχανικός ήχου (φωνητικά) (στα Στούντιο Aubitt, Σαουθάμπτον, Χαμσάιρ)
 Τζον Μίτσελ – μηχανικός μίξης και mastering (στα Στούντιο Outhouse, Ρέντινγκ, Μπέρκσαϊρ)
 Ντέβιν ΝτεΧέιβεν – παραγωγός και σκηνοθέτης (μουσικό βίντεο Valkyrie και στην δημιουργία του Gravitas)
 Ρότζερ Ντιν – ζωγραφιές, λογότυπα
 Μάικλ Ινς – φωτογραφία
 Τζον Πράις – φωτογραφία

 Charts 
Chart (2014)Κορυφαία θέση

 Ιστορικό κυκλοφοριών 
Περιοχή ΗμερομηνίαΔισκογραφική εταιρεία Σχήμα και διάταξις βιβλίου Ιαπωνία 19 Μαρτίου 2014WardCD, Deluxe έκδοση CD/DVD-V Ευρώπη 21 Μαρτίου 2014FrontiersCD, Deluxe έκδοση CD/DVD-V Soulfood LP Βόρεια Αμερική 25 Μαρτίου 2014FrontiersCD, Deluxe έκδοση CD/DVD-V

 Παραπομπές 

Κατηγορία:Άλμπουμ του 2014
Κατηγορία:Άλμπουμ των Asia